मंदी की मार झेल रह इम्प्रूवमैंट ट्रस्ट के पास मात्र 1 करोड़ के करीब बैंक बैलेंस है। इन्हांसमैंट के केस में सुप्रीम कोर्ट में 5 करोड़ रुपए जमा करवाए जाने हैं, जिसके चलते ट्रस्ट की ई.ओ. ने कर्मचारियों के वेतन रिलीज पर रोक लगा रखी थी। दीपावली नजदीक है और कर्मचारी को वेतन न मिलने के चलते परेशानी उठानी पड़ रही थी। इसी क्रम में आज ट्रस्ट की ई.ओ. द्वारा वेतन जारी कर दिया गया जोकि 26 अक्तूबर को उनके अकाऊंट में आएगा। ट्रस्ट के कर्मचारियों का वेतन 35 लाख रुपए के करीब है, इसे जारी करने के बाद ट्रस्ट के बैंक अकाऊंट में 65 लाख के करीब राशि बचेगी। ट्रस्ट द्वारा अभी ठेकेदारों की बकाया राशि जारी नहीं की गई। ट्रस्ट की ई.ओ. सुरिन्द्र कुमारी का कहना है कि ट्रस्ट कर्मचारियों की ढीली कार्यप्रणाली को बर्दाश्त नहीं किया जाएगा। यदि कर्मचारी काम के प्रति सजगता नहीं अपनाएंगे तो उन पर सख्त कार्रवाई की जाएगी। सभी कर्मचारियों को सुबह समय पर आने के लिए कहा गया है ताकि पब्लिक को काम करवाने में किसी तरह की परेशानी का सामना न करना पड़े।